**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Zákon o výstavbe |
| **Predkladateľ (a spolupredkladateľ)** |
| Úrad vlády SRMinisterstvo dopravy a výstavby SR |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[ ]  Transpozícia práva EÚ |
|  |
| **Termín začiatku a ukončenia PPK** | *19.4.2021**3.5.2021* |
| **Predpokladaný termín predloženia na MPK\*** | *Máj 2021* |
| **Predpokladaný termín predloženia na Rokovanie vlády SR\*** | *Jún 2021* |
|  |
| 1. **Definovanie problému**
 |
| *Uveďte základné problémy, na ktoré navrhovaná regulácia reaguje.*V súčasnosti platný zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov bol od 90-tych rokov minulého storočia 40-krát novelizovaný, pričom dvakrát bol dotknutý nálezmi Ústavného súdu Slovenskej republiky. Účelom týchto noviel bolo priblížiť stavebný zákon novým ústavným pomerom založeným na trhovom hospodárstve, rovnosti druhov vlastníctva, právach osôb a dekoncentrácii a decentralizácii verejnej správy v oblasti výstavby. Napriek mnohým novelizáciám však stavebný zákon zotrval svojou zastaranou legislatívnou konštrukciou, usporiadaním právnych vzťahov, terminológiou a formami verejnej správy stále v pôvodnom rámci. Vo všeobecnosti navrhovaný stavebný zákon sleduje odstrániť nedostatky terajšej úpravy a vytvoriť moderný stavebný zákon. |
| 1. **Ciele a výsledný stav**
 |
| Cieľom právnej úpravy v oblasti výstavby je zjednodušenie, zrýchlenie, skvalitnenie a transparentnosť procesov výstavby.Novozriadený Úrad pre územné plánovanie a výstavbu Slovenskej republiky bude gestorom interoperability procesov, kvality a dostupnosti údajov o území a elektronického výkonu verejnej moci ako predpokladu pre efektivity a kvality procesov výstavby. Bude zavedený jednotný proces pre získavanie, zhromažďovanie, spracúvanie, sprístupňovanie, poskytovanie, prenos, ukladanie, archivácia a likvidácia údajov,  umožnenie poskytovania súvisiacich elektronických služieb používateľom s príslušným oprávnením na zabezpečenie a skvalitnenie výkonu verejnej moci na úseku správy v oblasti územného plánovania, výstavby a správy stavby; pričom predpokladom je podpora informačným systémom. Očakávaným výsledkom je: * zjednotenie a predvídateľnosť postupov pri výkone verejnej moci na úrovni štátnej správy a samosprávy, zvýšenie disciplíny a vymáhateľnosti, skrátenie trvania konaní (napr. získanie stavebného povolenia trvá v priemere 300 dní vs získanie stavebného povolenia bude trvať v priemere 45 dní),
* zlepšenie kvality rozhodovania a kontroly,
* ako aj zlepšenie postavenia Slovenska v medzinárodnom merítku v rebríčku Doing Business.

Zriadenie Úradu pre územné plánovanie a výstavbu Slovenskej republiky návrhom kompetenčného zákona je nasledované návrhmi zákonov o územnom plánovaní a o výstavbe. Táto **trojica návrhov zákonov** je navzájom prepojená – je vecne, časovo, prevádzkovo aj finančne podporujúca a tak tvorí jeden ucelený programový rámec zmeny v oblasti stavebníctva SR.Predkladateľ mal za cieľ o.i. aj vyhnúť sa v maximálnej možnej miere duplicitám (v popisoch, výpočtoch pri analýzach vplyvov apod.), preto pre **celkové porozumenie rozsahu, prínosu a časovania zmeny** je potrebné všetky **tri návrhy zákonov vnímať ako celok.** Tab. nižšie popisuje, v ktorom z trojice zákonov je hlavná zmena ukotvená („Kmeňový“) a ktoré návrhy zákonov zmenu už predpokladajú:

|  |  |  |  |
| --- | --- | --- | --- |
| Hlavná zmena / návrh Zákona:  | **kompetenčný (KoZ)**  | **o územnom plánovaní (ZoUP)** | **o výstavbe (ZoV)** |
| Zriadenie Úradu pre územné plánovanie a výstavbu Slovenskej republiky | **Kmeňový** | predpokladá | predpokladá |
| Zavedenie nového informačného systému | predpokladá | **Kmeňový** | predpokladá |
| Procesy územného plánovania  | predpokladá | **Kmeňový** | predpokladá |
| Procesy výstavby | predpokladá | predpokladá | **Kmeňový** |

 |
| 1. **Dotknuté subjekty**
 |
| - fyzické a právnické osoby- samosprávne orgány: obce, samosprávne kraje - orgány štátnej správy  |
| 1. **Alternatívne riešenia**
 |
| Pri príprave nového konceptu boli zvažované alternatívne návrhy.

|  |  |  |
| --- | --- | --- |
| **Alternatíva** | **krátky popis** | **popis** |
| A1 | *as is*  | Žiadna zmena legislatívy. Žiadny IS. (tj ponechanie procesov územného plánovania a procesov výstavby úpravou doterajšieho zákona č. 50/1976 Zb. o územnom plánovaní a stavebnom poriadku (stavebný zákon). |
| A2 | *MDV2019 bez IS* | Zmena legislatívy bez elektronizácie procesov prostredníctvom IS. |
| A3 | *ISVS - VS*  | Zmena legislatívy s podporou elektronizácie procesov prostredníctvom IS. Nový inf. systém financovaný prostredníctvom št. rozpočtu - Úradu pre územné plánovanie a výstavbu SR |
| A4 | *ISVS - a.s.*  | Zmena legislatívy s podporou elektronizácie procesov prostredníctvom IS. Nový inf. systém financovaný prostredníctvom a.s. Funkčný SaaS dostupný skôr ako pri A5.  |
| A5 | *ISVS - PPP*  | Zmena legislatívy s podporou elektronizácie procesov prostredníctvom IS. Nový inf. systém financovaný prostredníctvom PPP. Funkčný SaaS dostupný neskôr ako pri A4.  |

 |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [x]  Áno | [ ]  Nie |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:*Vyhláška Úradu pre územné plánovanie a výstavbu Slovenskej republiky, ktorou sa zriaďujú pracoviská Úradu pre územné plánovanie a výstavbu SR a územný obvod ich pôsobnosti,Vyhláška Úradu pre územné plánovanie a výstavbu Slovenskej republiky, ktorou sa upravujú podrobnosti o druhoch, obsahu a forme dokumentácie jednotlivých druhov stavieb,Vyhláška Úradu pre územné plánovanie a výstavbu Slovenskej republiky o všeobecných technických požiadavkách na výstavbu a požiadavkách na bezbariérové navrhovanie užívania stavieb, Vyhláška Úradu pre územné plánovanie a výstavbu Slovenskej republiky, ktorou sa ustanovujú podrobnosti o obsahu a rozsahu odbornej prípravy a o postupe pri overovaní a osvedčovaní osobitného kvalifikačného predpokladu osôb zabezpečujúcich činnosti stavebného úradu, Vyhláška Úradu pre územné plánovanie a výstavbu Slovenskej republiky, ktorou sa ustanovujú podrobnosti o obsahu, forme a spôsobe vedenia stavebného denníka v informačnom systéme Urbion, |
| 1. **Transpozícia práva EÚ**
 |
| *Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.* |
| Návrhom nedochádza k transpozícii práva EÚ. |
| 1. **Preskúmanie účelnosti\*\***
 |
| *Uveďte termín, kedy by malo dôjsť k preskúmaniu účinnosti a účelnosti navrhovaného predpisu.**Uveďte kritériá, na základe ktorých bude preskúmanie vykonané.* |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* nepovinné |
|  |
| 1. **Vplyvy navrhovaného materiálu**
 |
| **Vplyvy na rozpočet verejnej správy** |[ ]  **Pozitívne** |[x]  **Žiadne** |[ ]  **Negatívne** |
|  z toho rozpočtovo zabezpečené vplyvy |[ ]  Áno |[ ]  Nie |[ ]  Čiastočne |
| **Vplyvy na podnikateľské prostredie** |[x]  **Pozitívne** |[ ]  **Žiadne** |[x]  **Negatívne** |
|  z toho vplyvy na MSP |[x]  Pozitívne |[ ]  Žiadne |[ ]  Negatívne |
| **Sociálne vplyvy** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na informatizáciu** |[x]  **Pozitívne** |[ ]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[x]  **Pozitívne** | [ ]  | **Žiadne** | [x]  | **Negatívne“** |
|  **vplyvy na procesy služieb vo verejnej správe** |[x]  **Pozitívne** | [ ]  | **Žiadne** | **☐** | **Negatívne“** |

|  |
| --- |
| 1. **Poznámky**
 |
| *V prípade potreby uveďte doplňujúce informácie k návrhu.*Financovanie predkladaného návrhu je plne zohľadnené a sú súčasťou dokumentu Analýza vplyvov na rozpočet verejnej správy k súbežne predkladanými a vecne súvisiacimi návrhmi: * Kompetenčného zákona – kde sú uvedené náklady a výnosy pre zriadenie nového orgánu štátnej správy - Úradu pre územné plánovanie a výstavbu Slovenskej republiky a
* Zákona o územnom plánovaní – kde sú uvedené náklady a výnosy spojené s budovaním a prevádzkou nového IS.

Sociálne vplyvy sú súčasťou dokumentov * Analýza sociálnych vplyvov v materiáli k súbežne pozmeňovanému zákonu o územnom plánovaní – kde sú zvážené dopady z poskytovania nových elektronických služieb,
* Analýza sociálnych vplyvov v materiáli k súbežne pozmeňovanému Kompetenčnému zákonu - kde sú zvážené dopady rušenia a zriaďovania nových pracovných miest v súvislosti so vznikom nového Úradu pre územné plánovanie a výstavbu Slovenskej republiky.
 |
| 1. **Kontakt na spracovateľa**
 |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov**drahosova.silvia@gmail.com**marian.vaniak@vlada.gov.sk**slavomira.salajova@vlada.gov.sk* |
| 1. **Zdroje**
 |
| Pri spracúvaní návrhu zákona ako aj doložky a jednotlivých analýz vplyvov boli za účelom získania relevantných údajov a informácií podľa možností použité všetky zdroje – predchádzajúce návrhy dokumentácie z roku 2019, dostupné štatistiky, výstupy z procesnej analýzy a z návrhov efektivizácie štátnej správy, skúsenosti a dobrá prax z Rakúska, relevantné smernice EÚ, výsledky prieskumov, konzultácie s dotknutými subjektmi, spolupráca s odborníkmi ako aj metódy odhadu. Všetky použité zdroje sú bližšie popísané v častiach, kde sa s príslušnými informáciami pracuje, uvažuje a pod. |
| 1. **Stanovisko Komisie pre posudzovanie vybraných vplyvov z PPK**
 |
| *Uveďte stanovisko Komisie pre posudzovanie vybraných vplyvov, ktoré Vám bolo zaslané v rámci predbežného pripomienkového konania***I. Úvod:** Úrad vlády SR dňa 19. apríla 2021 predložil na PPK materiál *„Návrh zákona o výstavbe“*. Materiál predpokladá pozitívno-negatívne vplyvy na rozpočet verejnej správy, ktoré sú čiastočne rozpočtovo zabezpečené, pozitívne vplyvy na podnikateľské prostredie, vrátane pozitívnych vplyvov na malé a stredné podniky, pozitívne vplyvy na informatizáciu, pozitívne vplyvy služieb verejnej správy na občana a pozitívne vplyvy na procesy služieb vo verejnej správe.**II. Pripomienky a návrhy zmien:** Komisia uplatňuje k materiálu nasledovné pripomienky a odporúčania:**K Doložke vybraných vplyvov**Komisia odporúča predkladateľovi dopracovať bod 5. „alternatívne riešenia“, či pri príprave nového konceptu boli zvažované iné alternatívne návrhy a v čom. Ponechanie pôvodného zákona č. 50/1976 Zb. o územnom plánovaní a stavebnom poriadku (stavebný zákon) je možné považovať za nulový variant.(*doplnené)*Komisia žiada predkladateľa o vyznačenie aj negatívnych vplyvov na podnikateľské prostredie v časti 9 „vplyvy navrhovaného materiálu“. .(*doplnené)*Komisia odporúča predkladateľovi prehodnotiť text v Doložke vybraných vplyvov „ambíciou je, aby SR patrilo medzi 20 najlepšie hodnotených krajín z pohľadu stavebného konania.“, pretože z dôvodu zavedenia nového poplatku nemusí byť dosiahnutie takto vysokej pozície reálne. Takéto významné zvýšenie poplatkov spôsobí výrazný pokles  bodov a umiestnenie SR v rebríčku Doing Business v oblasti „Náklady na získanie stavebného povolenia“. .(*akceptované a aktualizované znenie v bode 3. doložky: ...“ako aj zlepšenie postavenia Slovenska v medzinárodnom merítku v rebríčku Doing Business 2020“.)*Komisia žiada predkladateľa o zosúladenie vplyvov predloženého materiálu na podnikateľské prostredie, nakoľko predkladateľ v Dôvodovej správe – všeobecná časť uviedol, že materiál bude mať pozitívne aj negatívne vplyvy na podnikateľské prostredie a v Doložke vybraných vplyvov vyznačil len pozitívne vplyvy na podnikateľské prostredie, vrátane MSP .(*doplnené)***K vplyvom na podnikateľské prostredie**Komisia víta potenciálne zlepšenie v rebríčku Doing Business v oblasti „Dni na splnenie úkonov na získanie stavebného povolenia“ skrátením lehoty na získanie stavebného povolenia z 300 na 45 dní. Na druhej strane však návrh zákona ruší správne poplatky a zavádza nový druh poplatku pre všeobecné stavby vo výške 2,5 % z ceny stavebného diela, čím sa náklady podľa uvedeného výpočtu zvýšia  100 násobne na celé podnikateľské prostredie.Komisia žiada predkladateľa, aby v analýze vplyvov uviedol, že zavedenie poplatku pre všeobecné stavby zvýši náklady podnikateľov, čo môže viesť k zhoršeniu pozície v rebríčku Doing Business v oblasti „Náklady na získanie stavebného povolenia“. (*doplnené, v bode 3.4)*Komisia žiada predkladateľa zanalyzovať, koľko bodov pravdepodobne SR získa v oboch oblastiach „Dni na splnenie úkonov na získanie stavebného povolenia“  a „Náklady na získanie stavebného povolenia“ v rámci Doing Business po zavedení návrhu zákona (umiestnenie nie je možné odhadnúť, ale získané bodové hodnotenie áno).(aktualizované v časti 3.4)Komisia žiada predkladateľa dôsledne analyzovať a porovnať všetky náklady na dane a poplatky súvisiace s prípravou výstavby a výstavbou. Náklady, ktoré podnikateľ dnes musí znášať pred a počas výstavby (okrem investičných a plánovaného 2,5% poplatku) ako sú správne poplatky za vyjadrenia a povolenia, poplatok za rozvoj obci, zvýšenú daň z nehnuteľnosti počas výstavby (nikde sa o nich nehovorí ani o ich zrušení, či nahradení) Treba mať vyhodnotené všetky tieto dane a poplatky spolu a potom vyhodnotiť a porovnať s okolitými krajinami (s Maďarskom, Poľskom, Ukrajinou a Českom), aby sa neznižovala naša konkurencieschopnosť. *(zapracované čiastočne:* * *v AV na podnikateľa v časti 3.3: Bude zavedený nový druh poplatku za službu poskytovanú v novom informačnom systéme URBION pre všetky typy stavieb v max. výške 1,25 % z ceny diela vo výkaze výmer. Náklady na elektronické podanie budú vyčíslené vo vykonávacom predpise, ktorým sa ustanoví výška odplaty za služby spojené s využívaním informačného systému. Iné poplatky súvisiace s elektronickým podaním sa nenavrhujú. Poplatky budú taktiež škálovateľné od druhu a kategórie služby a taktiež aj od hodnoty samotnej stavby podľa výkazu výmer so stanovením maximálnych výšok poplatkov.. Predmetná kalkulácia nákladov na inžiniersku činnosť sa opiera o kalkuláciu, ktorá bola použitá aj pri predkladaní Plánu Obnovy a Odolnosti, kde sa výdavky počítali  ako percentuálne vyjadrenie z hodnoty zákazky.*
* *v AV na podnikateľa v časti 3.4: Predkladateľ svojím návrhom troch súvisiacich zákonov (Kompetenčný, o územnom plánovaní a o výstavbe) a ich aplikáciou v praxi umožní dosiahnuť synergický efekt, kedy sa v rámci hodnotenia Doing Business Slovensko môže výrazne posunúť smerom k najvyspelejším krajinám. V rámci hodnotených oblasti je cieľom predkladateľa dosiahnuť nasledujúce ciele:*

*- postupy: z dnešných 14 na 6**- náklady: z dnešných 0,2 na 1,25\***- čas: z dnešných 300 dní na 47**- kvalita: z dnešných 8 na 15\*.* *\*Poplatok za rozvoj obci a zvýšená daň z nehnuteľnosti počas výstavby – tieto nie sú dnes v súčasnom parametri „náklady: z dnešných 0,2“ vykazované. Preto súčasné porovnávanie sa inými krajinami je považované za skreslené. Pre zmapovanie súčasného skutočného východiska tieto ďalšie náklady na poplatky je potrebné započítať, aby sme ďalší vývoj tohto parametra v budúcnosti nastavili citlivo a merali férovo.* *\*\*Maximum dosiahneme vtedy, keď bude fungovať korektne celý systém, t.z. že užívateľ nahrá model a vsadí ho do UPZ v BIM, následne prebehne automatická validácia)*Komisia žiada predkladateľa aby vypustil z kalkulácie náklady, ktoré investori údajne ušetria na skrátení dĺžky trvania stavebných povolení, vzhľadom k tomu, že je to fikcia, pretože nikto nevie garantovať, či všetko nebude končiť na súdoch a v skutočnosti sa termíny zásadne predĺžia, nie skrátia.*(čiastočne zapracované, vysvetlenie: predkladateľ v časti 3.3.2 doplnil znenie:* *„Návrh svojou ambíciou skrátenia doby konania pri stavebnom povolení o 1 rok (Tab. č. 4) predpokladá šetrenie nákladov podnikateľom/ investorom z medziročného nárastu cien prác a materiálov v stavebníctve (Tab. č. 3).* *Kalkulácia je ambíciou a víziou získanou synergickým efektom po zavedení a ustálení kvalitne nasadených procesov, efektívnej komunikácie ako aj dosiahnutej kvality dotknutej dokumentácie medzi všetkými účastníkmi procesov výstavby, tj nie je automatickou garanciou“.* *Zároveň spomínaná ambícia skrátenia doby konania podnietila pripomienkujúcich z radov podnikateľov/ investorov zarátať tento efekt aj do pozitívneho vplyvu na rozpočet verejnej správy, ktorý predkladateľ doplnil do AV na rozpočet VS Zákona o územnom plánovaní v poznámke v časti 2.2.4.**Celý zámer a príprava nového stavebného zákona sa uskutočňuje za účelom nastavenia efektívneho a agilného procesu v rámci jednotlivých úrovní konaní, z čoho ako jeden cieľ je aj dosahovanie úspor. Tvrdenie, že všetko by malo končiť na súdoch a tým sa celý proces predĺži, pokladáme za nepravdepodobné.*Komisia žiada predkladateľa dopracovať Analýzu vplyvov na podnikateľské prostredie postupne a jednotlivo podľa paragrafového znenia zákona pre všetky ustanovenia, ktoré budú vykonávané iným spôsobom ako ukladal pôvodný zákon, pretože menia podnikateľské prostredie a bude dôležité sa na systémové zmeny pripraviť. Preto je potrebné dopracovať podrobnú analýzu vplyvov per partes, ktorá by sprehľadnila zmeny, právomoci a povinnosti na jednotlivé skupiny dotknutých podnikateľských skupín podľa ich zamerania, ktoré zákon reguluje. (vysvetlenie: v *procese prípravy návrhu zákona jednotlivé zmeny nadväzujú na procesy prípravy návrhu zákona v predchádzajúcom období a sú výsledkom diskusie s dotknutými záujmovými skupinami. Počas legislatívneho procesu a najmä počas legisvakačnej doby sa predpokladá kontinuálna komunikačná kampaň, ktorá bude podrobne vysvetľovať navrhované zmeny s ohľadom na dnes platný stavebný zákon ale aj prax, ktorá je častokrát odlišná od platného stavebného zákona.)*Komisia žiada predkladateľa dopracovať Analýzu vplyvov na podnikateľské prostredie napr. o nové bariéry pre vstup na trh v súvislosti s § 21, ktorý definuje v bodoch 2 až 4 podmienky na zhotoviteľa, ktoré v pôvodnom zákone neboli definované. (vysvetlenie a doplnenie: *Jedným zo základných atribútov reformy v oblasti výstavby je zvýšenie kvality stavieb a odbornosti. Táto požiadavka je ale dlhodobá, preto aj návrh na zvýšenie odbornosti pre zhotoviteľov vychádza z dlhodobých požiadaviek samotných zhotoviteľov a ostatných návrhov zákona o výstavbe. Máme preto za to, že nejde o žiadne nové bariéry pre vstup na trh ale ide o posilnenie postavenia pre výkon odbornej činnosti, ochranu spotrebiteľa a zvýšenie kvality stavieb. Vysvetlenie bolo zároveň doplnené do bodu 3.2)*Komisia žiada predkladateľa o analýzu napr. § 23 až 28, kde zákon zavádza veľa špecifikovaných povinností pre geodetov, stavbyvedúcich, stavebný dozor ako aj projektantov, ktorí v novom zákone majú viac kompetencií a povinností, ktoré v analýze úplne absentujú. (vysvetlenie: *Návrh zákona špecifikuje odborné postavenie na úroveň štandardného postavenia dotknutých subjektov v zahraničí. Nejde o nové povinnosti ale o precizovanie zodpovednostných vzťahov v súčasných vzťahoch medzi stavebníkom a jednotlivými odbornými osobami v oblasti výstavby. Uvedené subjekty vykonávajú ustanovené povinnosti resp. aktivity už aj dnes, a vyplývajú im z ich odbornej činnosti a požiadaviek stavebníka na kvalitu dodaných služieb. Zavádzaná správa z prerokovania pripomienok k stavebnému zámeru a projektu stavby pre účely riešenia rozporov je len administratívnym úkonom aj dnes už realizovanej činnosti pri viacerých stavbách, len sa formalizuje pre účinnejšiu kontrolu tak vo vzťahu k stavebníkovi, stavebnému úradu a orgánom dohľadu. Vo vzťahu k činnostiam, ktoré sa budú realizovať prostredníctvom informačného systému predpokladáme, že bude dostatočný čas na oboznámenie sa so systémom, budú pripravené online návody a príručky na používanie systému a nepredpokladá sa taká náročnosť, ktorá by si vyžadovala osobitnú analýzu nových povinností. Vysvetlenie bolo zároveň doplnené do bodu 3.2)*Komisia žiada predkladateľa dopracovať Analýzu vplyvov na podnikateľské prostredie s ohľadom napr. k tomu, že stavebný denník sa vedie v elektronickej podobe, čo bude vyžadovať notifikácie oprávnených osôb ako aj dostupnosť vybavenia na elektronické vedenie denníka priamo na stavbe, keďže ten sa vypĺňa operatívne a každodenne. *(*vysvetlenie*: Stavebný denník sa vedie na väčšine stavieb v elektronickej podobe už dnes bez toho, aby to bolo zákonom ustanovené. Elektronizácia stavebného denníka je nevyhnutná pre elektronizáciu procesov vo výstavbe. Dopady na elektronizáciu procesov vo výstavbe sú zohľadnené v doložke týkajúcej sa informačného systému. Elektronické vybavenie na staveniskách je už štandardom aj v súčasnosti a zároveň je úplne štandardným vybavením každej osoby, ktorá v danom prípade bude mať byť zúčastnená ako odborná osoba na procese výstavby. Vysvetlenie bolo zároveň doplnené do bodu 3.2)* Komisia žiada predkladateľa dopracovať Analýzu vplyvov na podnikateľské prostredie o správne delikty a pokuty § 62, ktoré sú definované vo vzťahu k stavebníkovi/zhotoviteľovi stavby, k pozícii stavbyvedúceho, osobe poverenej  výkonom stavebného dozoru, vlastníkovi stavby. *(doplnené do bodu 3.3)*Komisia žiada predkladateľa dopracovať Analýzu vplyvov na podnikateľské prostredie o vyčíslenie administratívnych nákladov na elektronické podanie. *(doplnené do bodu 3.3)*Návrhy zákonov neriešia komplikované EIA konania. Zisťovanie vplyvov na životné prostredie je pri takýchto typoch projektov (všeobecné stavby pre priemysel a podnikanie, významné investície, nové výrobné a spracovateľské technológie) nevyhnutné a predstavuje až 80% záťaže administratívnej a časovej v celom stavebnom konaní. Preto úvaha o skrátení stavebných konaní bez toho nie je reálna. (vysvetlenie: *Posudzovanie vplyvov na životné prostredie je v kompetencii ministerstva životného prostredia a rovnako tak aj dotknutá právna úprava. Návrh zákona o výstavbe počíta s integráciou konaní EIA a konania o stavebnom zámere, a to aj v rámci presunu kompetencie rozhodnutia o stavebnom zámere v integrovanom procese posúdenia vplyvov na životné prostredie tak, aby mohlo dôjsť k zabezpečeniu efektívneho fungovania procesov vo výstavbe vrátane posudzovania vplyvov na životné prostredie. V procese prípravy návrhu zákona sa intenzívne komunikuje s ministerstvom životného prostredia, aby súčasné problémy z procesov EIA zohľadnilo pri príprave návrhu nového zákona o posudzovaní vplyvov na životné prostredie. Vysvetlenie bolo zároveň doplnené do bodu 3.3.2 pod tab. č. 4)*Komisia odporúča doriešenie konaní EIA podľa tohoto zákona: Pokiaľ parametre výstavby v tomto území v budúcnosti nebudú presahovať limity (obálku) stanovené v zisťovacom konaní, resp. uvedené v správe o posúdení nebude potrebné nové konanie o posúdení vplyvov. (Vysvetlenie: *Návrh zákona predpokladá, že pokiaľ v zisťovacom konaní sa zistí, že stavbu netreba posudzovať, tak sa kompetenčne posunie do procesu pod novozriaďovaný úrad ako všeobecná stavba. Predpokladá sa operatívnejšia spolupráca medzi dotknutým úradom posudzovania vplyvov a stavebným úradom práve aj vďaka zavádzanému informačnému systému.)* Komisia žiada predkladateľa odstrániť nezrovnalosti vo výpočtoch pre zavedený nový druh poplatku pre všeobecné stavby, pre ktoré sa uvádza, že predstavujú takmer 20% z celkového počtu podaní (zdroj: Analýza ZMOS, konzultácie s expertmi MD) Tabuľka 2b ale počíta s početnosťou 80% pre všeobecné stavby. (*vysvetlenie: podľa predkladateľa nešlo o nezrovnalosť, nakoľko v tomto prípade šlo o uplatnenie tzv. Paretovho pravidla, keď 20% z celkového počtu podaní predstavuje objemovo 80% podielu stavebnej produkcie v súkromnom sektore. V aktualizovanom návrhu predpokladáme, že bude zavedený nový druh poplatku za službu poskytovanú v novom informačnom systéme URBION pre všetky typy stavieb.)***K vplyvom na rozpočet verejnej správy**Analýza vybraných vplyvov na rozpočet verejnej správy je predložená, ale v nulových hodnotách, pričom v časti 2.1.1 Financovanie návrhu sa konštatuje, že financovanie predkladaného návrhu je plne zohľadnené v návrhu zákona o územnom plánovaní a analýzy vplyvov sú súčasťou zákona o územnom plánovaní, ktorý je v súčasnosti tiež predmetom PPK. V prípade, že sa z predloženého návrhu zákona o výstavbe neočakávajú iné vplyvy ako sú kvantifikované v analýzach k návrhu zákona o územnom plánovaní Komisia žiada nulovú analýzu z tohto materiálu vypustiť a text z časti 2.1.1. uviesť v bode 10. Poznámky doložky vybraných vplyvov. *(doplnené)*Komisia žiada zdôvodnenie navrhovanej výšky poplatku 2,5% z predpokladanej výšky ceny stavby.Odôvodnenie: Navrhovateľ v analýze vplyvov na podnikateľské prostredie predpokladá ročný príjem z poplatku vo výške 101 mil. eur. V predloženom návrhu zákona však nie sú uvedené akékoľvek rozpočtové výdavky. V súvisiacom návrhu zákona o územnom plánovaní navrhovateľ predpokladá výdavky verejnej správy iba vo výške 10 až 14 mil. eur. Z tohto hľadiska sa zdá požadovaná výška administratívneho poplatku ako neodôvodniteľne vysoká. *(upravené, aktualizovaný návrh nového druhu poplatku pre všetky typy stavieb v max. výške 1,25 % z ceny diela vo výkaze výmer, vrátane tab č.2b)*Ďalšie pripomienky k analýze týkajúcej sa podnikateľského prostredia sú súčasťou stanoviska k návrhu zákona o územnom plánovaní. V nadväznosti na túto skutočnosť, Komisia žiada tieto analýzy v oboch materiáloch vzájomne zosúladiť.**K vplyvom na informatizáciu spoločnosti**Komisia súhlasí s tým, že predmetný návrh zákona má vplyv na informatizáciu spoločnosti. Je však nutné dopracovať priloženú analýzu vplyvov a uviesť chýbajúce údaje /kódy k službám a systému/. (*nezapracované, vysvetlenie: koncept riešenia nepočíta v súčasnosti s povinnosťou údaje /kódy k službám a systému priraďovať)***K sociálnym vplyvom**Ak predložený návrh zákona ovplyvňuje prístup samotných obyvateľov, ktorých sa výstavba (či už v štádiu zámeru, prípravy, zhotovovania alebo už dokončená) dotýka (a to nielen ako vlastníkov susedných pozemkov alebo stavieb, ale aj dotknutej verejnosti), k svojim právam, ktoré môžu uplatňovať podľa súčasnej právnej úpravy, a to najmä k tým právam, ktoré môžu v súčasnosti uplatňovať priamo a v prvom rade v súvislosti s možnosťou ovplyvniť kvalitu svojho života vo vzťahu k predmetnej právnej úprave, ide o sociálne vplyvy, ktoré je potrebné identifikovať v bode 9 doložky vybraných vplyvov a zhodnotiť v analýze sociálnych vplyvov (v bode 4.2 – prístup k zdrojom, právam, tovarom a službám), ktorá sa tak podľa Jednotnej metodiky na posudzovanie vybraných vplyvov stáva povinnou súčasťou predkladaného návrhu zákona. V prípadoch, v ktorých nová právna úprava zlepšuje vyššie uvedený prístup fyzických osôb v porovnaní so súčasnou právnou úpravou/súčasným stavom, vznikajú pozitívne sociálne vplyvy a v prípadoch zhoršenia tohto prístupu v dôsledku novej právnej úpravy ide o negatívne sociálne vplyvy. *(doplnené inak, vysvetlenie: v bode 4.2. v zmysle pripomienky považujeme vplyv za pozitívny avšak marginálny z pohľadu Metodiky, nakoľko súčasné práva ostávajú zachované. Efektom elektronizácie však poskytovanie služieb výrazne pozitívne posilňujeme, preto dopĺňame bod 4.3 do novej Analýzy sociálnych vplyvov, ktorá je zahrnutá v materiáli k súbežne pozmeňovanému zákonu o územnom plánovaní. Primerane je doplnený aj bod 10. doložky.)*  Ako vyplýva z analýzy vplyvov na rozpočet verejnej správy (spoločnej aj k návrhu zákona o územnom plánovaní) dôsledkom predloženého návrhu zákona a návrhu zákona o územnom plánovaní a o zmene a doplnení niektorých zákonov dôjde k zániku pracovných miest na obciach v súvislosti so zmenou kompetencií a tiež v súvislosti so zrušením dotácie pre obce na úsek Stavebného poriadku za prenesený výkon štátnej správy. Zároveň sa v dôsledku uvedených návrhov majú vytvoriť nové pracovné miesta najmä v súvislosti so vznikom centrálneho úradu pre územné plánovanie a výstavbu ako nového ústredného orgánu štátnej správy. Ide o negatívne sociálne vplyvy a pozitívne sociálne vplyvy, ktoré je potrebné identifikovať v bode 9 doložky vybraných vplyvov a zhodnotiť v analýze sociálnych vplyvov (bod 4.4 -vplyvy na zamestnanosť a na trh práce). Predkladateľ v doložke vybraných vplyvov zhodnotil sociálne vplyvy predloženého návrhu zákona ako žiadne sociálne vplyvy. Vzhľadom na vyššie uvedené je potrebné, aby sa predkladateľ opätovne zaoberal hodnotením sociálnych vplyvov predloženého návrhu zákona, identifikoval ich v doložke vybraných vplyvov a ich kvalitatívne a kvantitatívne hodnotenie uviedol v analýze sociálnych vplyvov podľa Metodického postupu pre analýzu sociálnych vplyvov (Príloha č. 4 Jednotnej metodiky na posudzovanie vybraných vplyvov), ktorá sa tak podľa tejto metodiky stáva povinnou súčasťou predkladaného materiálu. Uvedené je potrebné zároveň zohľadniť v informácii o sociálnych vplyvoch predloženého návrhu zákona vo všeobecnej časti dôvodovej správy. *(doplnené, v súvislosti so vznikom centrálneho Úradu pre územné plánovanie a výstavbu ako nového ústredného orgánu štátnej správy bola doplnená analýza sociálnych vplyvov ku Kompetenčnému zákonu. Primerane je doplnený aj bod 10. doložky)***III. Záver:** Stála pracovná komisia na posudzovanie vybraných vplyvov vyjadruje  **nesúhlasné stanovisko** s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.**IV. Poznámka:** Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do doložky vybraných vplyvov spolu s vyhodnotením pripomienok. Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko. |